section_heading: DVD i Blu-ray izdanja
paragraph_text: Osim u Velikoj Britaniji (vidi tablicu), serija je na DVD i Blu-ray diskovima objavljena 11. siječnja 2011. u Sjedinjenim Američkim Državama, 22. lipnja 2011. u Novom Zelandu i 4. kolovoza 2011. u Australiji. Australska i novozelandska izdanja imaju i posebni bonus disk koji sadrži razgovore s glumcima, dokumentarne reportaže o mjestima snimanja, zbivanjima iza kamere, odnosima „slugu“ i „gospodara“ i slično. 16. rujna 2011. – dva dana prije britanske premijere druge sezone serije – internetska tvrtka Amazon.com objavila je da je DVD izdanje prve sezone Downton Abbeya najprodavanije izdanje svih vremena te da je tolikom popularnošću nadmašilo i iznimno gledane američke TV serije Žica, Obitelj Soprano i Prijatelji.<ref>Metro.co.uk – Downton Abbey becomes top selling DVD box set of all time, pristupljeno 17. kolovoza 2013.